સામગ્રી: મે મહિનામાં તેમની ટ્રાન્સપ્લાન્ટની આ સર્જરી થવાની હતી, પણ અરુણ જેટલીને ડાયાબિટિસ હોવાથી તેમાં વિલંબ થયો હતો. 

છેલ્લા એકાદ મહિનાથી જેટલી ઘરેથી જ કામ કરી રહ્યા હતા. તેમને શનિવારે એમ્સમાં દાખલ કરવામાં આવ્યા હતા. 

અરુણ જેટલીને કિડનીદાતાની ઓળખ ગુપ્ત રાખવામાં આવી છે. 

સવાલ એ છે કે કિડની ટ્રાન્સપ્લાન્ટ છે શું? એક વ્યક્તિના શરીરમાંથી કાઢીને બીજી વ્યક્તિના શરીરમાં ટ્રાન્સપ્લાન્ટ કરવામાં આવેલી કિડની બરાબર કામ કરતી હોય છે? ટ્રાન્સપ્લાન્ટ સફળ કે નિષ્ફળ થઈ શકે?

કિડનીની જવાબદારી કેટલી?

આપણે જાણીએ છીએ તેમ દરેક માણસના શરીરમાં બે કિડની હોય છે. એ બેમાંથી એક ખરાબ થઈ જાય કે તેને કાઢી નાખવામાં આવે તો પણ કામ ચાલતું રહી શકે છે. 

કિડની 'બીન'નાં આકારનું એક અંગ છે અને માનવશરીરમાં એ કરોડરજ્જુની બન્ને બાજુ પર હોય છે.

કિડની પેટની પાસે હોવાનું માનવામાં આવે છે, પણ વાસ્તવમાં તે આંતરડાની પાછળ અને પેટની પાછળના ભાગમાં હોય છે. 

કિડનીનું કદ ચાર કે પાંચ ઇંચનું હોય છે. તેનું મુખ્ય કામ રક્તની સફાઈનું હોય છે. કિડની ચાળણીની માફક સતત કામ કરતી રહે છે અને કચરો દૂર કરે છે. 

શરીરનું પ્રવાહી સંબંધી સંતુલન જાળવી રાખવાની સાથે ઇલેક્ટ્રોલાઇટ્સનું યોગ્ય સ્તર પણ કિડની જાળવી રાખતી હોય છે. 

શરીરમાંનું લોહી દિવસમાં અનેકવાર કિડનીમાંથી પસાર થતું હોય છે. 

લોહી કિડનીમાં પહોંચ્યા પછી તેમાંનો કચરો દૂર થાય છે અને જરૂર પડ્યે નમક, પાણી તથા મિનરલ્સનું સ્તર એડજસ્ટ થાય છે. 

રક્તમાંનો કચરો પેશાબમાં પરિવર્તિત થાય છે અને શરીરની બહાર નીકળી જાય છે.

નેફ્રોન શું હોય છે?

 કિડની તેની કુલ ક્ષમતાનાં સરેરાશ દસ ટકાનાં સ્તરે જ કામ કરી રહી હોય અને શરીર તેનાં લક્ષણ ન દેખાડે એ શક્ય છે. 

એ સંજોગોમાં ઘણી વાર કિડનીનાં ગંભીર ઇન્ફેક્શન તથા કિડની ફેઇલ થવા સંબંધી સમસ્યા વિશે બહુ મોડી ખબર પડે છે. 

દરેક કિડનીમાં નાનાં-નાનાં લાખો ફિલ્ટર્સ હોય છે, જેને 'નેફ્રોન' કહેવામાં આવે છે. 

લોહી કિડનીમાં જતું બંધ થઈ જાય તો તેનો એ હિસ્સો કામ કરતો બંધ થઈ શકે છે. તેને કારણે કિડની ફેઇલ થઈ શકે છે. 

કિડની ટ્રાન્સપ્લાન્ટ એટલે શું?

એક વ્યક્તિના શરીરમાંથી સ્વસ્થ કિડની કાઢીને બીજી વ્યક્તિના શરીરમાં આરોપિત કરવાની પ્રક્રિયા એટલે કિડની ટ્રાન્સપ્લાન્ટ. 

કોઈ વ્યક્તિની કિડની કામ કરતી બંધ થઈ ગઈ હોય અથવા ખરાબ થવાની હોય તેને બદલવી પડે છે. 

સામાન્ય રીતે કિડનીનાં 'ક્રોનિક ડિસીઝ' અથવા કિડની ફેઇલ થઈ જાય ત્યારે...\nઅગાઉની સામગ્રીનો સારાંશ નીચે મુજબ કરી શકાય છે:
સોમવારે કેન્દ્રીય નાણા પ્રધાન અરુણ જેટલીની કિડની દિલ્હીની ઑલ ઇન્ડિયા ઇન્સ્ટિટ્યૂટ ઑફ મેડિકલ સાયન્સ(એમ્સ) ખાતે કિડની ટ્રાન્સપ્લાન્ટ કરવામાં આવી હતી.